# Caupena

Caupena (Caupenne en francés) qu'ei ua comuna gascona de Shalòssa, situada dens lo departament de las Lanas e la region de Navèra Aquitània, ancianament d'Aquitània.

## Toponimia

La prononciacion qu'ei [ku'penə]. Las fòrmas ancianas que son : Sanctus Martinus de Gueites e Sanctus Martinus de Caupena (sègles XI-XII, cartulari de Dacs), Caupen, Caupene, Coupène en 1243, Vitali de Caupene en 1279, Caupene en 1280, castrum de Caupenna en latin, en 1285, Cava Penna, en latin, en 1299, Caupene (mapas de 1638, 1714 e 1733.
Dauzat qu'explica lo nom per un mot latin inatestat, *cova, « curada, cava, cahornuda » o calva, « pelada », dab lo prelatin penna, « montanha ».
Negre, citat per B. Boyrie-Fénié, qu'i ved l'adjectiu occitan femenin cava e pena « arròca hauta, crèsta de montanha, escarpament ». Astor, tanben citat per B. Boyrie-Fénié, qu'explica lo nom per un compausat calv pena, vienut cauv pena, « montanha pelada a la cima » o d'un compausat cau pena qui auré lo sens d'« excavacions de la ròca ».
Segon Bénédicte Boyrie-Fénié, lo nom qu'ei tanben lo d'ua grana familha, sortida probablament de Caupena d'Armanhac. Que remplacè Gueites, vienut deu francic *wahtôn, « velhar », que designava un pòste de gait/gaita/guèit. J.B. Orpustan que ved dens lo nom ua tautologia : lo prumèr element qu'ei lo de Calp, vila famosa per son ròc ([lo Penyal d'Ifac]) qui seré compausat de *kal-, varianta de *kar(r)-. L'atestacion Caupen de 1243 que poderé miar cap a *calp-ennu, dab elements prelatins.
Delamarre qu'explica los dus Caupenas per *Cauo-pennā, *Cauā-pennā, dilhèu « la punta curada », mes, pr'amor lo p se consèrva dens la lenga actuala, que cau supausar meilèu un sintagme deu tipe *Cauā Pennā. *Pennā que significa « cap », mès qu'a d'autes sens derivats, oronimics. *Cauā qu'a lo sens de « la cavèca ». Lo nom de Caupena que seré donc celtic.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2006 | (2026) | Ghislaine Lalanne | divèrs esquèrra | agricultritz |
| 1995 | 2006 | Bertrand Larrère | | retirat d'agricultor |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 415, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 893 | 747 | 951 | 129 | 1 009 | 960 | 949 | 1 013 | 981 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 944 | 890 | 856 | 835 | 832 | 829 | 793 | 842 | 768 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 801 | 787 | 750 | 666 | 650 | 634 | 628 | 592 | 530 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 491 | 463 | 460 | 433 | 399 | 361 | 393 | 398 | 402 408 |
| 2009 | 2010 |
| 407 412 | 404 409 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Lòcs e monuments

* Lo castèth de Caupena deu s. XVII$^{au}$.
* La glèisa de sent Laurenç de Caupena.
* La glèisa de sent Martin de Caupena.
* lo castèth de Caupena.
* la glèisa de St Laurenç
* las arenas e la glèise de St Martin.

## Véder tanben

* Comunas de las Lanas

## Nòtas

* ↑ Top'Òc Diccionari toponimic occitan del Congrès permanent de la lenga occitana.
* 1 2 3 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 85-83
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 156
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 111 (lo compausat), 335 (lo toponime), 110 (*cauā), 214 (*pennā
* Portau de Gasconha